Strokiesprenteboek haal bykans R20 m. op veiling | Maroela Media
Strokiesprenteboek haal bykans R20 m. op veiling
Marvel Comics 1 (Foto: Heritage Auctions via AP)
Een van die eerste eksemplare in die Marvel-strokiesprenteboekreeks is vandeesweek vir ’n allemintige $1,26 miljoen (sowat R18,5 miljoen) op ’n veiling verkoop. Dié eksemplaar is sowat 80 jaar oud en in byna perfekte toestand.
CNN berig Heritage-afslaers, wat die boek opgeveil het, het gesê die eksemplaar van die strokiesprenteboek, Marvel Comics 1, is vandag nog een van die Marvel-reeks se bekendste strokiesprentboeke. Dit is ook die meeste wat iemand nóg vir ’n Marvel-strokiesprenteboek betaal het.
Die strokiesprenteboek is Donderdag in Dallas in die Amerikaanse deelstaat Texas opgeveil, berig Fox News.
Die strokiesprenteboek is op 1 Oktober 1939 uitgereik en het lesers aan karakters soos Human Torch, Angel, Sub-Mariner en Masked Raider bekendgestel.
“Dit is ŉ historiese weergawe van ŉ historiese strokiesprentereeks,” het Ed Jaster, senior visepresident van die afslaer, in ŉ verklaring gesê.
Dit is egter nié die duurste strokiesprenteboek tot op hede nie. Die eerste Superman-strokiesprenteboek, Action Comics #1, is in 2014 vir sowat $3,2 miljoen (in vandag se waarde sowat R47 miljoen) op eBay verkoop.
Dallas Texas veiling
Foto’s: Rekordgetal kiesers stroom na stembusse in Hongkong
wow! oud! nice! sal vir so prys betaal nie vrek
Stephen · 2 weke gelede
Is daar enigiemand wat nog iets glo wat CNN verkondig?
Ek vind dit belaglik dat mense soveel vir soiets sal betaal. Maar…. dis hulle geld; hulle kan sekerlik daarmee wat wat hulle wil.
Net vir my verstommend dat mense se waardes so kan wissel. Soveel geld vir ‘n “comic” boek terwyl daar sekerlik miljoene mense en diere is wat doodgaan van die honger en verwaarlosing.
Wil jy vir my se jy vat al jou geld en spandeer dit op honger mense en diere of koop jy ook soms vir jou iets met jou eie geld. Die bedrag is relatief. As jy R10 000 ‘n maand verdien en spandeer ‘n R1000 op honger mense het jy dan goed gedoen? So sekerlik mag jy met die res van jou geld doen wat jy wil. So as ek R10 000 000 ‘n maand verdien en spandeer R1 000 000 op honger mense mag ek sekerlik met my ander R9 000 000 maak wat ek wil. Wie is jy om enige iemand te judge hoe hulle hulle geld spandeer. Niemand skryf vir jou voor hoe om jou geld te spandeer nie.